Julio Enciso

Julio César Enciso (s. 23. tammikuuta 2004 Caaguazú) on paraguaylainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Brighton & Hove Albionia.

Enciso pelasi kotimaansa pääsarjassa Libertadin joukkueessa vuosina 2019–2022. Hän siirtyi kesällä 2022 englantilaisseura Brightoniin. Hän pelasi ensimmäisellä valioliigakaudellaan 20 ottelua, joissa seitsemän kertaa avauskokoonpanossa. Hän teki maalin huhtikuussa Bournemouthia ja Chelseaa sekä toukokuussa Arsenalia ja Manchester Cityä vastaan.

Enciso pelasi Paraguayn A-maajoukkueessa ensimmäisen kerran kesä-heinäkuussa 2021 Copa Américassa, kun hän tuli muutamaksi minuutiksi vaihdosta kentälle kahdessa ottelussa. Hän on pelannut toukokuun 2023 loppuun mennessä kymmenen A-maaottelua ja niissä kuusi kertaa avauskokoonpanossa.

Lähteet 

Paraguaylaiset jalkapalloilijat
Vuonna 2004 syntyneet
Elävät henkilöt